Държавен вестник, бр. 9, 2024 г., стр. 13

БРОЙ  9	
Д Ъ Р Ж А В Е Н  В Е С Т Н И К 	
СТР.  13  
СМР; към тези искания за плащане общините 
прилагат междинни отчети/актове, удостове-
ряващи съответния процент на изпълнение на 
СМР – по образец съгласно приложение № 1, 
подписани от всички участници в строителния 
процес; междинните плащания се извършват 
в срок до 20 работни дни от получаване на 
искането в МРРБ, като се прилагат и всички 
други документи, необходими за извършване 
на междинни плащания, предвидени в спо-
разумението за осигуряване на финансова 
подкрепа по чл. 1, ал. 1;
3. в случаите, когато авансовото плащане е 
по-малко от 20 на сто от предвидените разходи 
за СМР, разликата до 20 на сто от предвидените 
разходи за СМР се разпределя пропорционално 
на двете междинни плащания;
4. окончателно плащане в размер на 10 
на сто от предвидените разходи за СМР се 
извършва в срок до 10 работни дни от датата 
на получаване в МРРБ на искане за оконча-
телно плащане, придружено с акт за въвеж-
дане в експлоатация на обекта, издаден преди 
31 декември 2026 г., съгласно Наредба № 2 от 
31 юли 2003 г. за въвеждане в експлоатация 
на строежите в Република България и ми-
нимални гаранционни срокове за изпълнени 
строителни и монтажни работи, съоръжения 
и строителни обекти (ДВ, бр. 72 от 2003 г.) и 
Закона за устройство на територията.
(3) Авторският и строителният надзор 
се заплащат еднократно след подписване 
на споразумението по чл. 1, ал. 1 в срок до 
10 работни дни от датата на получаване в 
МРРБ на искане за плащане, придружено със 
сключен договор на общината с изпълнител. 
(4) Министерството на регионалното разви-
тие и благоустройството верифицира и плаща 
разходите, като разглежда всички искания за 
плащане в сроковете по ал. 1 – 3. В случай 
че документите са надлежно представени и 
отговарят на всички условия в споразуменията 
по чл. 1, ал. 1, МРРБ извършва плащане. Ако 
искането за плащане не може да бъде одо-
брено и са необходими разяснения, корекции, 
допълнителна информация и/или документи, 
МРРБ уведомява общината в сроковете по 
ал. 1 – 3 и определя допълнителен срок за 
отстраняване на констатирани нередовности.
(5) Представители на МРРБ могат да из-
вършват проверки по документи и на място 
за изпълнението на обекта. 
(6) При случаи на установени нередности 
или данни за такива МРРБ има право да 
спре плащанията до изясняване на обстоя-
телствата, свързани с нередността, за което 
писмено уведомява общината и съответните 
компетентни органи при необходимост.
Чл. 5. Кметовете на общини предоставят 
на министъра на регионалното развитие и 
благоустройството текущи отчети за изпъл-
нение на сключените споразумения в срок до 
последното число на месеците февруари, май, 
август и октомври на съответната година, 
съдържащи информация за фактическото и 
финансовото изпълнение на проекта, както и 
прогноза за финансовите потоци, които ще са 
им необходими по години до края на срока 
за изпълнение на целия проект – по образец 
съгласно приложение № 2.
Чл. 6. Министерството на регионалното 
развитие и благоустройството предоставя 
на Министерството на финансите отчет за 
изпълнението на Инвестиционната програма 
за общински проекти, одобрена със ЗДБРБ за 
2024 г., по образец и в срокове, определени 
от министъра на финансите. Отчетът се пуб-
ликува и на интернет страницата на МРРБ.
Чл. 7. През 2024 г. във връзка с чл. 107, 
ал. 8 от ЗДБРБ за 2024 г. органите, отговорни 
за финансовото управление на средствата от 
Европейския съюз, включително Държавен 
фонд „Земеделие“, предоставят до 10-о число 
на месеца, следващ отчетното тримесечие, на 
МРРБ, Министерството на финансите и на об-
ластните информационни центрове по чл. 20, 
ал. 1 от Закона за управление на средствата от 
Европейските фондове при споделено управ­
ление информация по общини за сключените 
договори, предмет и размер на финансиране 
през отчетното тримесечие и информация 
за предстоящите за финансиране общински 
проекти за текущото тримесечие, в обхвата 
на дейностите по чл. 107, ал. 1 от ЗДБРБ за 
2024 г., във формат, определен с Постановле-
нието за изпълнение на държавния бюджет 
на Република България за 2024 г. 
Чл. 8. (1) Документацията (в т.ч. договори/
споразумения, първични счетоводни доку-
менти, междинни отчети, други документи, 
удостоверяващи извършените плащания, и др.) 
по споразуменията по чл. 1, ал. 1 се въвежда 
ежемесечно от общините в Информационна-
та система за управление и наблюдение на 
средствата от Европейския съюз в България 
(ИСУН), като следва да бъдат прикачени 
сключеното споразумение и документи, до-
казващи извършените плащания. 
(2) Кметовете на общини създават необхо-
димата организация и контрол за изпълнение 
на дейностите по ал. 1.
Заключителни разпоредби
§ 1. Постановлението се приема на осно-
вание чл. 107, ал. 12 от Закона за държавния 
бюджет на Република България за 2024 г. 
§ 2. Изпълнението на постановлението 
се възлага на министъра на регионалното 
развитие и благоустройството.
§ 3. Постановлението се прилага и за спо-
разумения, сключвани по заявления, подадени 
до министъра на регионалното развитие и 
благоустройство преди влизането му в сила.
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков 
Главен секретар на Министерския съвет:  
Ваня Стойнева